Odense Adresse-Contoirs Efterretninger, 1836-03-08
Frankerig. Som bekjendt beklædte den nuværende franske Finantsminister, Grev d'Argont, før sin Udnævnelse den fordeelagtige Post som Bankens Gouverneur. Man troede, at denne Post i nogen Tid vilde forblive ubesat, for at Greven kunde forbeholde sig en passende Retirade, dersom han snart maatte, som man antog, vige fra Finantsministeriet. Han synes imidlertid selv at troe paa, at hans nye Værdighed vil blive af Varighed, og hiin indbringende Post er bleven besat med Pairen, Baron Davillier, som imidlertid ædelmodigen har renonceret paa den hele Gage, 60,000 Fr. aarlig, med det Ønske, at denne Sum maa anvendes til Bedste for Banken og Sparekasserne. Den eneste Forgjænger i Embedet, der har givet samme Exempel paa Uegennyttighed, er Ædlingen Lafitte. Om Fieschi og hans Medvidere er der nu kun liden Tale; dog meldes endnu om Henrettelsen, at da Fieschi paa Skafottet atter udraabte: "Jeg har sagt Sandhed, den rene Sandhed!" og endnu i sine sidste Øieblikke paa PerSes en Maade vilde indhylle sig i sin Forfængelighed, raabte Folket rundt omkring: "Hug hurtigt Hovedet af den Skurk, den Angiver!" hvorimod der ved Pepins og Morens Henrettelse yttredes almindelig Deeltagelse. Da Kongen underskrev Dødsdommen, tilføiede han i Randen følgende Ord: "Det er kun Følelsen af en stor Pligt, der foranlediger mig til at bekræfte den (Dommen), hvilket er en af de piinligste Handlinger i mit Liv, dog ønsker jeg, i Betragtning af Fleschis Oprigtighed (?) i hans Udsagn og formedelst hans Adfærd under Retsforhandlingerne (!), at den accessoriske Deel af Straffen eftergives ham, og jeg beklager inderligen, at min Samvittighed forbyder mig at gjøre meere." - De tre Republikanere Blanqui, Dr. Recurt og Laponneraye, have i Bladene protesteret imod Pepins Udsagn i det sidste Forhør, og finde det medrette oprørende, at man vil offentliggjøre beskyldninger, gjorte under Dødsangesten imod dem af en Mand, hvis Hoved man har afhugget Dagen før man bekjendtgjør dem, uden ved Confrontation at overbevise sig om deres Urigtighed. J Sandhed een Grund mere, for i det mindste at have udsat Pepins Henrettelse. Dr. Recurt er iøvrigt ogsaa strax sat i Frihed, og man synes ikke at have taget flere Forholdsregler imod formeentlige Medvidere. - Den, som drager den største Fordeel af Sagen er Fieschis Maitresse, Nina Lassave, hendes Velgjørers Morens Angiverske, paa hvis Vidnesbyrd man ansaae sig berettiget til at fælde hans graae Hoved. Fieschis brave Advocat Hr. Parquin havde lovet denne, at sikkre hende et anstændigt Udkomme; men hun har foretrukket, at leie sig ud til en Conditor for 1000 Fr. maanedlig i 3 Maaneder og sidde til Skue i hans Boutiqve. Tilløbet er uhyre, skjøndt Entreen betales temmelig dyrt, og Conditoren tjener mange Penge ved denne Speculation. Den første Dag maatte hun tage imod adskillige Drøiheder, saasom om hun ikke skammede sig ved saaledes at stille sig til Skue o. s. v. Længe tog hun imod det med megen Fripostighed, men bad endeligen, under Yttringer af nervense Tilfælde, Publicum have Medlidenhed med hendes Hjerte og hendes Ulykke! Endvidere har hun sluttet en ny Contract med en engelsk Speculant, naar de 3 Maaneder ere forbi, skal hun i England vise sig i 6 Maaneder, og erholder derfor 15,000 Fr.,der forud deponeres hos en Advocat, og en ligesaa stor Sum for private Udgifter, Forhaabentligen lyksaliggjør hun derpaa mindre Lande med sin Nærværelse.